Komisijos sprendimas
1986 m. liepos 23 d.
iš dalies keičiantis Sprendimą 81/91/EEB dėl Argentinos įmonių, patvirtintų šviežią mėsą importuoti į Bendriją, sąrašo
(86/392/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Reglamentu (EEB) Nr. 3768/85 [2], ypač į jos 4 straipsnio 1 dalį ir 18 straipsnio 1 dalį,
kadangi Argentinos įmonių, patvirtintų šviežią mėsą importuoti į Bendriją, sąrašas iš pradžių buvo sudarytas pagal 1980 m. lapkričio 25 d. Komisijos sprendimą bei buvo iš dalies pakeistas ir paskelbtas Sprendimu 81/91/EEB [3] su paskutiniais pakeitimais, padarytais Sprendimu 86/294/EEB [4];
kadangi įprastinis patikrinimas, atliekamas pagal Direktyvos 72/462/EEB 5 straipsnio ir 1983 m. balandžio 8 d. Komisijos sprendimo 83/196/EEB dėl patikrinimų vietoje, atliktinų importuojant galvijus, kiaules ir šviežią mėsą iš valstybių, kurios nėra narės [5], 3 straipsnio 1 dalies reikalavimus, parodė, kad po paskutinio patikrinimo higienos normų laikymosi lygis tam tikrose įmonėse pasikeitė;
kadangi dėl to derėtų iš dalies pakeisti įmonių sąrašą;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 81/91/EEB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1986 m. liepos 23 d.